《客有讥余不出者赋此代答》
明代·卢龙云

一从解缨绂，自觉无烦恼。结交多静者，谈谐半野老。

颇识渊明多，亦爱子云草。开尊乘夕凉，问月展沉抱。

管乐非所歆，鱼鸟狎幽讨。吾道本沧洲，投簪未为早。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。